AAU Startup legat

- støttet af Det Obelske Familiefond

Aalborg Universitets (AAU) samarbejde med Det Obelske Familiefond, har ført til muligheden for udlodning af legater til særligt egnede AAU studenteriværksættere.

Der udloddes 6 stk. legater á kr. 250.000 hvert år, fordelt på to ansøgningsrunder pr år. Sidste runde er i efteråret 2026.

Følg med på vores hjemmeside for, hvornår du kan søge legatet.

**For at kunne deltage og vinde gælder følgende ufravigelige krav**:

* Du skal på ansøgningstidspunktet være i fase tre i AAU Startup Program (”Praktik i egen startup teams” kan også søge, hvis de er i fase tre af AAU Startup Program) eller have fuldført fase tre for maksimalt ni måneder siden.
* Du behøver ikke have et CVR-nr. på ansøgningstidspunktet, men du skal have et CVR-nr. for at kunne modtage legatet.
* Du kan maksimalt ansøge tre gange.

**Ansøgere vil vurderes ud fra følgende kriterier:**

**Overbevisning/Conviction**

I hvor høj grad er præsentationen overbevisende?

I hvor høj grad er den rette teamsammensætning til stede?

**Validering/Validation**

I hvilken grad vurderes det, at værditilbuddet/value propostion er valideret?

**Potentialet/Impact**

I hvilken grad kan startuppen beskrive markedspotentialet?

I hvilken grad kan startuppen beskrive overvejelser om deres indflydelse på miljø og samfund?

**Forretningen/The Business**

I hvor høj grad er det sandsynliggjort, at der er basis for en forretning/proof of business?

**Ansøgningsprocedure:**

* **Du skal indsende en one-pager, som er særligt udarbejdet til formålet. (hentes på hjemmesiden).**
* Derudover må du indsende max 4 A4 siders valgfrit bilag til uddybning. Tænk over ikke at gøre det for teksttungt, men brug i stedet grafiske illustrationer mv.
* Hele ansøgningen inkl. bilag må max udgøre i alt 5 A4-sider ved udskrift.
* Det anbefales at sende ansøgningen i et samlet PDF-dokument.
* Ansøgningen kan formuleres valgfrit på dansk eller engelsk
* Ansøgningen sendes til [startup@aau.dk](mailto:startup@aau.dk) med følgende i emnefeltet: ”Legatansøgning”.

Ansøgningerne vurderes af et **dommerpanel sammensat af erhvervsprofessionelle personer, som ikke er knyttet til Aalborg Universitet.**

**Praktiske bemærkninger – læs grundigt:**

* Kun de ansøgere, som har et gyldigt **CVR** og tilhørende erhvervsbankkonto på tidspunktet, hvor legatet skal udbetales, kan modtage legatet.
* Der vil gå nogle uger fra vinderne findes til midlerne kommer til udbetaling.
* Midlerne må gerne anvendes til kapitalindskud til et selskab, såsom et ApS.
* Der kan være grunde til at oprette et selskab, og ikke et enkeltmandsfirma (eller lign.) når man som virksomhed skal modtage større beløb – hør mere om det hos en revisor eller anden ekspert. Business Aalborg kan også være behjælpelige med vejledning vedr. dette.
* <https://www.aalborg.dk/min-virksomhed/erhvervstilbud-og-ivaerksaetteri/>
* Din iværksætteride og virksomhed kan ansøge legatet **max 3 gange**, men man kan kun vinde **en gang**
* Processen vedr. modtagelse af ansøgninger til legatet håndteres af AAU, herunder specifikt Studenterentreprenørskab afdelingen, og det er her, du skal henvende dig med spørgsmål.
* Har du spørgsmål kan du ringe eller skrive til Annika Jørgensen, acj@adm.aau.dk
* +45 99 40 7445/26181623:
* Obelske Familie Fond kan ikke kontaktes hverken før, under eller efter processen.

**Udvælgelse:**

***Første behandling:***Ansøgere som ikke lever op til kravene, bliver sorteret fra.

***Anden behandling:***Dommerpanelet udvælger de bedst egnede, max. 6 kandidater til det videre forløb.

***Tredje behandling:***Disse max. 6 udvalgte kandidater inviteres til at pitche deres case for dommerpanelet, som i sidste ende beslutter, hvem der vinder.

* + Ansøger får 5 minutter til præsentation og derefter er har dommerpanelet 15 minutter til at stille spørgsmål til ansøger.
* Vinderne får direkte besked i dagene efter (og ikke på selve dagen).
* Midlerne udbetales af Det Obelske Familiefond i samarbejde med advokat, til den bankkonto ansøger har knyttet til sit CVR-nummer. Dette sker tidligst 2 uger efter vinder er udpeget.
  + Et overrækkelsesevent afholdes en gang årligt, hvor vinderne skal deltage. Her modtages legatbevis, tages billeder, gives taler m.v.

**Øvrige oplysninger**

**Støtte ydes til**

Studerende på Aalborg Universitet som ønsker at etablere virksomhed, baseret på viden og kompetencer opnået gennem studierne.

**Kontaktperson**

Annika Jørgensen, +45 99 40 7445

**Postadresse**

Aalborg Universitet, AAU Innovation, Studenterentreprenørskab, Thomas Mannsvej 25, 9220 Aalborg Ø